

**Metodický list rozvoja finančnej kultúry pre úroveň A2  
Matematika a práca s informáciami**

**Komponenty metodického listu pre učiteľky a učiteľov**

|  |  |  |
| --- | --- | --- |
| **Aktivity učiteľky/učiteľa** | **Pedagogická činnosť**  **v rámci fáz rozvíjania kompetencie** | **Aktivity žiačky/žiaka** |
| * Vytvorenie situácie/aktivity, ktorá umožní žiačke/žiakovi postupne začať učebnú činnosť. | **Iniciačná fáza  oboznamovanie sa s aktivitou** | * Oboznámenie sa s aktivitou. * Oboznámenie sa so sociokultúrnym kontextom v rámci triedy/skupiny. |
| * Vytvorenie, resp. navodenie problémovej situácie. Pozorovanie reakcie a správania žiačok/žiakov. * Identifikovanie úrovne ich schopnosti adekvátne reagovať na situáciu. * Stanovenie cieľov, toho, čo sa má žiačka/žiak naučiť/to, čo má rozvíjať. | **Vstupná fáza**  **vzorová situácia/vstupná diagnostika úrovne žiačok/žiakov** | * Pochopenie problému/problémovej situácie. * Uvedomenie si cieľa aktivity. * Vstupné hodnotenie. |
| * Návrh problémových situácií/otázok/príkladov a pod., ktoré podporia riešenie vstupného problému. | **Fáza učenia sa**  **cielený rozvoj kompetencií žiačok/žiakov** | * Hľadanie správnej cesty/postupov k riešeniu vstupného problému. * Formulovanie jednotlivých postupov, ktoré budú viesť k riešeniu celkového, resp. čiastkových problémov v rámci vstupného problému. Identifikovanie faktorov úspešného riešenia. |
| * Aktivity umožňujúce pozitívne konštatovanie dosiahnutia vstupného cieľa. * Aktivity umožňujúce uvedomenie si stupňa rozvoja kompetencií žiačok/žiakov. | **Fáza utvrdzovania  referenčné situácie utvrdzovania/**  **záverečné hodnotenie** | * Konštatovanie a hodnotenie pokroku žiačkami/žiakmi. |

**Metodický list rozvoja finančnej kultúry**

|  |  |  |  |
| --- | --- | --- | --- |
| **Názov metodického listu** | **S istotou proti riziku** | **Číslo metodického listu** | **A2/2S/34/MI/OA** |
| **Vzdelávacia oblasť** | Matematika a práca s informáciami | | |
| **Kognitívna úroveň** | A2 | | |
| **Kompetencia rozvoja myslenia** | Overovanie argumentácie | | |
| **Opis kompetencie rozvoja myslenia** | Dokáže sformulovať elementárny výrok (v zmysle matematickej logiky). | | |
| **Kompetencie finančnej gramotnosti (podľa OECD)** | Všeobecne rozumie dôvodom, prečo ľudia kupujú poistné produkty.  Má základné povedomie o tom, ako mu sporiace produkty a poistenie môžu pomôcť pri zvažovaní spôsobov riadenia rizika. | | |
| **Témy Národného štandardu finančnej gramotnosti** | Riadenie rizika a poistenie | | |

|  |  |  |  |  |
| --- | --- | --- | --- | --- |
| **Fázy implementácie** | **Fáza 1** | **Fáza 2** | **Fáza 3** | **Fáza 4** |
| **Názov fáz** | **Iniciačná fáza:**  oboznamovanie sa s aktivitou | **Vstupná fáza:**  vzorová situácia; vstupná diagnostika úrovne žiačok/žiakov | **Fáza učenia sa:**  cielený rozvoj kompetencií žiačok/žiakov | **Fáza utvrdzovania:**  referenčné situácie utvrdzovania; záverečné hodnotenie |
| **Pedagogická činnosť**  **v rámci fáz rozvíjania kompetencie** | 1. Vytvorenie situácie/aktivity, ktorá umožní žiačke/žiakovi postupne začať učebnú činnosť. | 1. Vytvorenie, resp. navodenie problémovej situácie. Pozorovanie reakcie a správania žiačok/žiakov. 2. Identifikovanie úrovne ich schopnosti adekvátne reagovať na situáciu. 3. Stanovenie cieľov, toho, čo sa má žiačka/ žiak naučiť/to, čo má rozvíjať. | 1. Návrh problémových situácií/otázok/   príkladov a pod.,  ktoré podporia riešenie vstupného problému. | 1. Aktivity umožňujúce pozitívne konštatovanie dosiahnutia vstupného cieľa. 2. Aktivity umožňujúce uvedomenie si stupňa rozvoja kompetencií žiačok/žiakov. |
| **Počet činností na jednotlivé fázy** | 1 | 2 | 4 | 2 |
| **Čas potrebný na realizáciu fázy** | 15 minút | 15 minút | 50 minút | 10 minút |
| **Ciele jednotlivých činností** | Aktivizovať žiačky/žiakov, vyjadrovať životné plány | Spolupracovať v skupine, navrhovať riešenia životných problémov | Spolupracovať v skupine, posudzovať ponuky poistných produktov, overovať správnosť prezentovaných výsledkov | Uvedomovať si životné riziká, mať prehľad o poistných produktoch |
| **Úlohy** | 1 | 2 | 4 | 2 |
| **Varianty** | - | | | |
| **Typ hodnotenia** |  | Sumatívne | Sumatívne | Sumatívne |

**Fáza 1:**

Žiačky/žiaci si vo dvojici ťahajú dve kartičky. Na prvej kôpke sú kartičky so slovami a slovnými spojeniami. Na druhej kôpke sú činnosti, ktorými majú dané slová alebo slovné spojenia stvárniť.

Prvá kôpka: autohavária, zlomená noha, povodeň, požiar, krádež auta, vykradnutie bytu (6 lístkov v kôpke)

Druhá kôpka: kreslenie, hovorenie, pantomíma (6 lístkov v kôpke – 2x kreslenie, 2x hovorenie, 2x pantomíma)

**Fáza 2:**

Žiačky/žiaci pracujú v skupinách. Každá skupina si vyžrebuje dve slovné spojenia z prvej kôpky. Žiačky/žiaci v skupinách navrhujú spôsoby, ktorými:

A) sa dá rizikám z vyžrebovaných udalostí vyhnúť;

B) sa dajú znížiť dopady vyžrebovaných udalostí.

**  
Fáza 3:**

Učiteľka/učiteľ vyžrebuje dve slovné spojenia z prvej kôpky. Žiačky/žiaci vyhľadajú na internete tri ponuky poistenia, ktoré sa vzťahujú na vyžrebované poistné udalosti. Rozčlenia a zhodnotia nájdené ponuky. Na základe získaných informácií rozhodnú, ktorú poisťovňu by si zvolili. Každá skupina prezentuje výsledky svojho zisťovania. Členky/členovia ostatných skupín overujú správnosť rozhodnutia prezentujúcej skupiny, kladú doplňujúce otázky.



**Fáza 4:**

Žiačky/žiaci si uvedomujú potrebu poistiť zdravie a majetok, chápu potrebu poistiť sa voči rizikám.